User talk:Haadhaofii1985

'--Haadhaofii1985 (talk) 04:18, 28 December 2021 (UTC)AADAA HOJII' Seenaa ilmaan namootaa keessatti, aadaa hojii qabaachuun agarsiisa qabsoo jalqabaati! Hiyyummaa fi gadadamummaa hamaa jalaa bahuuf jabaannee hojjechuun furmaata dorgommii hin qabne dha. Hiyyumaan kennaa waaqayyo nuuf kenne yookiinis abaarsa waaqayyo ittin nu abaare miti. Dachee kana irratti waaqayyo yeroo nama uume wanni inni goole tokko illee hin jiru. Akkas yeroon jedhu waaqayyo walii gallee kanan hasahe jira jechuukoo soo hin taane, sagaleen waaqayyoo akka nuu ibsutti waaqayyo hin goolu. Kanaaf, hiyyuma jalaa bahuuf halkanii fi guyyaa haa hojjennu. Qabsoon dhugaan aadaa hojii qabaachuu irraa jalqaba. Qabsoon inni duraa of irra jalqabuun tamsa’a. Aadaan Saba tokko akaaku adda addaan ibsama. Isaan keessaa aadaa hojii qabaachuun isa jalqabaa fi barbaachisaadha! Aadaan wanna akkasumaan akka qilleensaa fakkaate nutti hin mul’anne osoo hin ta’iin fuula dura keenyatti bahee bifa adda addaan hojii rawwannuun ibsama. Ani dhala’ee kanan guddadhe: naannoo Oromiyaa godina wallaga bahaa aanaa horroo guduruu ganda dacha caabir bakka goorto lemmanaa jedhamtutti. Naannoon koo aadaa bareeda hedduu qabu. Isaan keessa, aadaa hawwasummaafi aadaa wal waliin jireenya irraatti qooda guddaa qabu. Hojii namoonni naannoonkoo irratti bobahanii jiraatan dinagdee biyyittiif bu’uura isa ta’e qonnaa irrattidha. Qonnaan lafa qotuufi horii horsiisu of keessatti qabata. Qoteebultoonni nannoo keenyaa haala ammayyaa badaa ta’etti hin fayyadaman, garuu lafa qonnaa qotiyyootiin qotuun nyaataan of danda’anii jiraachuuf hedduu carraaqu. Qotee bulan abboota qonnaa fi maatii isaanii dabalateeti malee, abbaafi haadha qofa jechuu miti. Ani hangan dhaladhee guddadhetti aadaa hojii barattonni fi dargaggon nannoo keenya qaban hedduu kan namatti tolu akka hin taanen hubadhee ture. Ani sababii dargaggoon nannoo keenya kessumaayyuu barattoonni kolejjiifi yunversiitii qaban hedduu dadhabaa akka ta’e hubadhee ture. Isa irraa ka’uun hedduun gaddaa tures. Gadda kiyya hambisuuf baay’een carraaqaa ture. Barattonni Yunversiitii fi kollejjii yeroo boqonnaa isaanitti maatii isaanii hojii qarqaaruun mala ammaayyaaa fi akkaata itti fayyadama mala qonnaa ammayyaa barsiisu dadhabuun guyyoota ji’oota gannaa boqonnaa isaanii gabaa qofa deemani bashannanuu filatu. Lafa qotuu fi hojii qonnaa hojjechuun akka wanna salfachiisa tokko ta’ee mul’ata ture. Ani har’a barreffama kanan fallaa yookiin hadheessa dargaggootaaf wannan ka’ee osoo hin ta’iin namoonni akka carraa dubbisa kana argattanii dubbiftan dhaamsa fi barnoota lammii keessaniif qabdan kan dubbiftan irraa hubachuun akka dabarsitaniif. Biyyonni guddatan lafaa ka’anii akka tasaa guddatan osoo hin ta’iin, sababii hojii jallataniif. Hojii jallachuun immoo aadaa hojii qabaachuu isaanii nutti mul’isa. Lammiin biyya kamiiyyuu biyya namaa kessatti kessummaa fi haaraa dha.Kanaaf, tarkanfiin inni jalqabaa aadaa nannoo sanaa sirritti qorachuun uummata sana fakkaatee guddachuu barbaada. Isaan keessa inni duraa aadaa hojii isaan qaban baruudha.Sababiin biyyota guddatanii aadaa hojii qabaachuu isaaniiti malee wanna biraa miti. Nuyi Oromoon, kessumaayyuu dargaggoon biyya keessaafi biyya alaa tarkaaffiin inni duraa fudhannu ofii keenya amala jijjiirra aadaa hojiif qabnu fiduun maatii keenya barsiisuudha. Hojiin ulfina, Hojii tarkanfiidha, tarkanfiin immoo madaallii fida. Madalaamuun immoo iddoo itti dadhabneefi cimne nu agarsiisa. Yoo isa kana barre dhugaa of barre jechuudha. Barachuu keenya kan nuyi ittiin mul’ifnu hojiin akka ta’ee eenyuma jalaa illee dhokataa miti. Qajeelumaan keenya hojii keenyaan mul’ifna; yoo hin ta’iin hafe garuu wanna garaa keessatti yaadnu eenyu illee baruu hin danda’u akkasumas bu’aa argamsiisu hin qabu. Oggummaa qabnu of keessaa baafnee hojiin yoo hin jijjirre, abjuu ta’ee hafa malee rawwannaa irratti zeeroo dha. Kanaaf lammiinkoo kan hubatte isa hin hubatiin barsiis, yaadaafi wanna gaarii lammiikeetti himuu irraa duubatti hin yaadiin. Namni kam iyyuu haalaafi ilaalcha kam keessayyuu yoo jiraate aadaa hojii qabaachuun barsiisa gaariifi fakkeenya qabsoo isaa isa jalqabaati! Haa kaanu! Dirribaa Shobbee Gonfaa --Haadhaofii1985 (talk) 04:18, 28 December 2021 (UTC)


 * Nice point! Haadhaofii1985 (talk) 01:53, 19 September 2023 (UTC)